જોકે દર વખતે પીસીઆર વાનની સહાયતા ઉપલબ્ધ થતી ન હોઈ આ અખતરો પણ નિષ્ફળ નિવડ્યો હતો. ટ્રાફિક પોલીસ વિભાગ દ્વારા ગઠિત કરાયેલી ટ્રાફિક બ્રિગેડને બીઆરટીએસ કોરિડોરની સમગ્ર વ્યવસ્થા સંભાળવાની પણ તંત્ર દ્વારા રજૂઆત કરાઈ હતી. વર્તમાન સિક્યોરિટી વ્યવસ્થાને બદલે જો ટ્રાફિક બ્રિગેડ જ આ જવાબદારી સંભાળી લે તો બીઆરટીએસના સત્તાવાળાઓ સમગ્ર ખર્ચ ઉપાડવા પણ તૈયાર હતા. જોકે ટ્રાફિક બ્રિગેડ પાસે જ પૂરતી સંખ્યામાં જવાનો નથી!